Hennes engasjement for kvinnesaken ble opprinnelig vekket av «Clara Raphael-feiden». Dette var kallenavnet på en heftig debatt i det danske samfunnet etter at Mathilde Fibiger hadde utgitt debutromanen ved juletider 1850. I romanen tok Fibiger opp banebrytende tanker om kvinnens frigjøring og om kvinners begrensede muligheter for utdannelse, utvikling og uavhengighet.